तरही में इस बार काफी रचनाएं मिली हैं और सबसे अच्‍छी बात ये है कि इस बार सभी रचनाएं एक से बढ़कर एक हैं । प्रतियोगिता जैसी तो कोई बात नहीं है लेकिन ये तो तय है कि प्रतिस्‍पर्धा हमेशा ही गुणवत्‍ता को जन्‍म देती है । जब हम विद्वानों की सभा में होते हैं तो हमें एक एक वाक्‍य को कहने से पहले सोचना होता है । किन्‍तु जब हम साधारण सभा में होते हैं तो कुछ भी कहने से पहले सोचना नहीं होता है । खैर इस बार की तरही बहुत अच्‍छी हो रही है । कई सारे नये लोगों को रचनाएं मिली हैं । जैसा कि मैंने बताया कि हर सप्‍ताह तीन पोस्‍ट लगाए बिना काम नहीं होने वाला है । सो आज दो और शायरों को पढि़ये तरही में । आज पाठशाला के ही दिगम्‍बर नासवा और रविकांत पांडे की ग़ज़लें शामिल हैं । दोनों ही संवेदनशील कवि हैं । दिगम्‍बर की छंदमुक्‍त कविताओं का तथा रवि की छंदबद्ध कविताओं को मैं सबसे बड़ा प्रशंसक हूं । दोनों का ही परिचय देने की कोई आवश्‍यकता इसलिये नहीं है कि दोनों ही नाम सुपरिचित हैं । सीधे ही सुनते हैं दोनों को ।